hu hu hu hu hu hu hu hu de hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat hu hu en
Természetes várandósság, szülés és gyermekágy
Guardian cikk 2010. október 22.
Kutatási eredmények a kórházi és intézeten kívüli szülésekről
Miért szültünk mi otthon?
Igény szerinti hozzátáplálás (BLW)
Egy ökoházban élünk a falu végén. Mióta fiunk itthon megszületett, alig volt nap, amelyen őt hátunkra kötve ki ne mentünk volna a közeli védett legelőre sétálni Éjfél kutya kíséretében. Az út egy karám mellett vezet el, ahol egy ló lakik. Másik oldalon fenyőerdő, tűlevél illatú a levegő. A legelőn buckák, birkanyáj pásztorral, tehéncsorda, vizes élőhelyek kacsákkal. Éjfél felzavarja a madarakat és belepacsál a vízbe a naplementében.
Született városi pár vagyunk, voltunk életünk harminc-valahány évéig. Hosszú út vezetett az ökoházba és fiunk születéséhez. Sok tanulással, tapasztalatok szerzésével, tanulságok levonásával.
Ezen a - még folyamatosan bővülő, alakuló - weboldalon ezekből szeretnénk megosztani.
Avagy hogyan él egy baba öko-tudatos módon?
Pénztárca- és környezetkímélő megoldások
Háborítatlan szülés és születés
Válasz-kész szülői magatartás, avagy kötődő nevelés
Kutatási eredmények bizonyítják, hogy a hordozás  természetes és kifejezetten előnyös a baba számára, miközben nagy könnyebbséget jelent a szülő számára a mindennapokban.
Az újszülött veleszületett ösztöne, hogy – mint minden emlős - jelzi ürítési igényét és akkor ürít, amikor erre lehetőséget kap. A világ sok országában Anyáról lányára száll a pelenka nélküli gondoskodás tudása. Mi is megtapasztalhatjuk a természetes csecsemőhigiénia egészségügyi előnyeit és az összehangolódás örömét.
Babaápolásnál a természetes anyagok használata a legideálisabb, és ha jól ismerjük alkalmazási lehetőségeiket, nincs is másra szükségünk. Mindeközben környezetünket sem terheljük felesleges vegyszerekkel.
Ökoház - babakímélő épített tér
Modern épített környezetünk sok káros anyagot tartalmaz a baba számára is: festékek, ragasztók, lakkok, lazúrok, ragasztót tartalmazó bútorlapok, de még az oly ártatlannak tűnő műanyag játékokkal, műszálas szövetekkel is  baj lehet. A természetes anyagok használatával egészséges környezetet teremthetünk mind babánk, mind önmagunk számára.
Játékok és ruházkodás öko szemlélettel.
Igény szerinti hozzátáplálás (BLW)
Hozzásegíthetjük babánkat az egészséges ételek szeretetéhez, a jó étkezési szokások kialakításához. Csak bíznunk kell veleszületett ösztöneiben és támogatni, hogy saját tempójában és örömére fedezze fel az ételek világát. Ez - az evési képességek fejlődését követő, biztonságos, régi-új módszer - természetes és „macera” mentes módja a szilárd ételek bevezetésének. Legyen a baba is részese a közös családi étkezéseknek.
- AZ OLDAL FEJLESZTÉS ALATT -
Madarász Tünde, ÖkoMama - tunde.madarasz@yahoo.com - +36 30 465 2343
Sign in|Recent Site Activity|Report Abuse|Print Page|Powered By Google Sites